**Şi uite-aşa se sparg în tine**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Înşelat de vieţuire şi de sânii ei obraznici,

Cauţi sǎ gǎseşti în tine tot curajul unor paznici,

Care nu alungǎ plânsul, risipit tǎcut în gânduri,

De priviri rǎscolitoare aruncate rânduri-rânduri.

Greutatea unei clipe te apasǎ repetabil

Când vezi bǎtrâneţea hâdǎ cu-apetitul ei contabil

Cum pǎtrunde charismatic în ce-a fost avântul lumii

Precum damful amǎgirii printre lacrimile glumii.

Şi-uite-aşa se sparg în tine stropi de oboseli precare,

Ca blesteme siluite de acei cu gura mare,

Aruncându-te uitǎrii sǎ te ronţǎie statornic

Precum roţile flǎmânde dintr-un pântec de ceasornic.